Իլզե Կոխ

Իլզե Կոխ (գերմ.՝ Ilse Koch, ծնված՝ Իլզե Քյոհլեր (Ilse Köhler), սեպտեմբերի 22, 1906(1906-09-22), Դրեզդեն, Գերմանական ռայխ - սեպտեմբերի 2, 1967(1967-09-02), Այխախ, Aichach, Վերին Բավարիա, Բավարիա, Գերմանիայի Ֆեդերատիվ Հանրապետություն), Նացիոնալ-սոցիալիստական ​​գերմանական բանվորական կուսակցության գործիչ, Բուխենվալդ և Մայդանեկ համակենտրոնացման ճամբարների պարետ Կարլ Կոխի կինը։ Հայտնի է «Բուխենվալդի վհուկ»,  «Բուխենվալդի շուն», «Բուխենվալդի հրեշ», «Բուխենվալդի թագուհի» անուններով՝ անասելի դաժանության պատճառով։


== Կենսագրություն ==
Իլզե Քյոհլերը ծնվել է Դրեզդենում՝ աշխատավորի ընտանիքում։ Դպրոցում աղջիկը ջանասեր և կենսուրախ երեխա էր։ Դպրոցից հետո աշխատել է որպես գրադարանավար։ 1932 թվականին մտել է Նացիոնալ-սոցիալիստական ​​գերմանական բանվորական կուսակցության շարքերը։ 1934 թվականին Իլզեն ծանոթանում է Կարլ Կոխի հետ, որի հետ, երկու տարի անց, ամուսնանում է։
1936 թվականին Իլզե Կոխը, որպես քարտուղար, սկսեց աշխատել Զաքսենհաուզեն համակենտրոնացման ճամբարում։ 1937 թվականին ամուսինը՝ Կարլ Կոխը նշանակվեց Բուխենվալդ ճամբարի պարեկ. հենց այս ճամբարում էլ Իլզեն ձեռք բերեց տխրահռչակ հայտնիություն՝ կալանավորների հետ իր դաժան վարքի համար։ Ըստ կալանավորների խոսքերի, Իլզեն շրջում էր ճամբարով մեկ, մտրակահարում ամեն պատահածին, գերմանական հովվաշանը հարձակման հրահրում։ Իլզեն սպանել էր տալիս բոլոր այն կալանավորներին, ում վրա դաջվածքներ էր տեսնում, որպեսզի հետո հուշանվերներ պատրաստի կաշվից, մասնավորապես լուսամփոփներ, ձեռնոցներ, գրքի կազմ և այլն։ 1941 թվականին Իլզե Կոխը՝ կին-հսկիչների մեջ դարձավ ավագ վերակացու։
1941 թվականի սեպտեմբերին Կարլ Կոխը նշանակվում է Մայդանեկի պարեկ, սակայն, 1942 թվականի հուլիսին զրկվում է պաշտոնից՝ կոռուպցիայի պատճառով։ 1943 թվականին Կոխ ամուսինները կալանավորվում են ՍՍ-ի կողմից։ Պատճառը երկու կալանավորի սպանությունն էր՝ բժիշկ Վալտեր Կրամերի (գերմ.՝ Walter Krämer) և վերջինիս օգնականի, որոնք, շատ հնարավոր է, որ պատմեին, թե ինչպես են Կոխին բուժել սիֆիլիսից։ 1945 թվականին Կարլ Կոխի դատապարտում են մահապատժի, որն իրականացնում են Մյունխենում, ապրիլ ամսին։ Իլզե Կոխին արդարացնում են։ Դրանից հետո նա գնում է ծնողների մոտ՝ Լյուդվիգսբուրգ։
1945 թվականի հունիսի 30-ին Կոխը ձերբակալվում է ամերիկյան զորքերի կողմից։ 1947 թվականին Իլզեին ցմահ ազատազրկման են դատապարտում։ Սակայն, մի քանի տարի անց, ամերիկացի գեներալ Լյուսիուս Քլեյն ազատում է Կոխին՝ մարդկային կաշվից հուշանվերներ պատրաստելու գործը թերի ապացուցված լինելու համար։
Այս որոշումը բողոքի մեծ ալիք է բարձրացնում հասարակության մոտ և, այդ իսկ պատճառով, 1951 թվականին, Արևմտյան Գերմանիայի դատարանը Իլզե Կոխին կրկին ցմահ ազատազրկման է դատապարտում։
1967 թվականի սեպտեմբերի 1-ին Կոխը ինքնասպան է լինում՝ կախվելով Այխախի բանտի մենախցում։
Իլզե Կոխի կերպարը օգտագործվել է 1975 թվականին Կանադայի կողմից նկարահանված «Իլզա՝ ՍՍ-ի էգ գայլը» ֆիլմը նկարահանելու համար։


== Գրականություն ==
Massimiliano Livi (2008)։ «Ilse Koch»։  in Pugliese Elizabeth, Hufford Larry։ War Crimes and Trials: A Historical Encyclopedia, from 1850 to the Present։ Santa Barbara: ABC-CLIO։ ISBN 9781576078907 
Gutman Israel, ed. (1995)։ Encyclopedia of the Holocaust։ Macmillan։ էջեր 809–810։ ISBN 9780028645285 
Lacqueur Walter, Baumel Judith Tydor, eds. (2001)։ The Holocaust Encyclopedia։ Yale University Press։ էջ 97։ ISBN 9780300084320 
Shirer William L. (1990) [1959]։ The Rise and Fall of the Third Reich։ Simon and Schuster։ էջեր 983–984։ ISBN 9780671728687 
The Holocaust Chronicle, p. 117.
Israel Gutman (ed.), Encyclopedia of the Holocaust, p. 809—810.
Walter Lacqueur (ed.), The Holocaust Encyclopedia, p. 97.
William L. Shirer, The Rise and Fall of the Third Reich, p. 983—984.
David A Hackett (ed.), The Buchenwald Report, p. 43 n. 19.
Олег Мазурин, «Женщины-маньяки». Глава 9: «Бухенвальдская ведьма».


== Ծանոթագրություններ ==


== Արտաքին հղումներ ==
«Ilse Koch»։ Jewish Virtual Library 
«Frau Ilse Koch, General Lucius Clay, and Human-Skin Atrocities»։ Jewish Virtual Library 
Adams Cecil (հունիսի 4, 2004)։ «Did the Nazis make lampshades out of human skin?»։ The Straight Dope։ Արխիվացված է օրիգինալից 2008-07-20-ին։ Վերցված է 2018-07-31 
Ilse Koch (1906–1967) (dailymotion)։ The Most Evil Women in History։ Discovery Channel։ Վերցված է մարտի 17, 2017 
Jewish Virtual Library — Ilse Koch
Frau Ilse Koch, General Lucius Clay, and Human-Skin Atrocities
Did the Nazis make lampshades out of human skin? Archived 2008-07-20 at the Wayback Machine.
Ilse Koch on trial at Dachau for making human lamp shades at Buchenwald Archived 2008-04-14 at the Wayback Machine.
Photo from Buchenwald Archived 2008-06-05 at the Wayback Machine.